På mandag rammer vi uge 29, og det betyder som regel en hel del færdselskontrol i særligt området omkring Skagen, men allerede i går var færdselsafdelingen hos Nordjyllands Politi ude at stoppe et stort antal bilister i den sydlige del af regionen. Færdselskontrollen fandt primært sted flere steder i Østhimmerland, blandt andet ved Hadsund og Mariager. En del politibiler og flere motorcykekbetjente fra Nordjyllands Politi var en del af færdselskontrollen. - Vi er er endt ud med omkring 45 sager. Kontrollen er fundet sted torsdag sidst på eftermiddagen og så først på aftenen, fortæller politikommissær ved færdselsafdelingen hos Nordjyllands Politi, Henrik Hyldig Nielsen, til TV2 Nord. - Umiddelbart afviger det ikke, fra hvad vi normalt finder ved sådan en kontrol her, siger Henrik Hyldig Nielsen.

Opsummering:
Færdselsafdelingen hos Nordjyllands Politi var torsdag en tur i Østhimmerland.